PATVIRTINTA

Kėdainių r. Josvainių gimnazijos

direktoriaus pavaduotojos ugdymui

2024 m. vasario 29 d. įsakymu Nr. V1-50

**RESPUBLIKINIO 3-4 KLASIŲ MOKINIŲ, TURINČIŲ SPECIALIŲJŲ UGDYMOSI POREIKIŲ, KONKURSO „LET ME TELL YOU A POEM“ NUOSTATAI**

1. **BENDROSIOS NUOSTATOS**
2. Respublikinio 3-4 klasių mokinių, turinčių specialiųjų ugdymosi poreikių, konkurso „Let me tell you a poem“ (toliau – Konkursas) nuostatai reglamentuoja Konkurso tikslą, uždavinius, organizavimo ir dalyvavimo sąlygas.
3. Konkursą organizuoja Kėdainių r. Josvainių gimnazija, Ariogalos g.19, Josvainiai, Kėdainių r., tel. [(+370 347) 73274](mailto:(+370%20347)%2073274), el. p. [mokykla@josvainiai.kedainiai.lm.lt](mailto:mokykla@josvainiai.kedainiai.lm.lt)
4. Konkurso nuostatai skelbiami Facebook grupėse: [Lietuvos anglų kalbos mokytojų grupė](https://www.facebook.com/groups/1596982813874253/), [Logopedai - specialieji pedagogai](https://www.facebook.com/groups/546021292696258/), [Specialiųjų pedagogų ir logopedų namučiai](https://www.facebook.com/groups/386540394858707/).
5. Projekto trukmė nuo 2024-03-01 iki 2024-03-26 d.
6. **TIKSLAS IR UŽDAVINIAI**
7. Konkurso tikslas – ugdyti pradinio ugdymo SUP mokinių, turinčių kalbos ir komunikacijos sutrikimų, anglų kalbos sudėtingų garsų tarimą.
8. Uždaviniai:
   1. paruošti mokinį mintinai deklamuoti vieną iš pateiktų ketureilių anglų kalba;
   2. ugdyti vaikų kalbinius gebėjimus: artikuliaciją, garsų tarimą, foneminę klausą;
   3. lavinti vaikų atmintį, intonavimą, ritmavimą;
   4. skatinti vaikus domėtis užsienio kalba, plėsti žodyną;
   5. skatinti šalies švietimo pagalbos specialistų ir anglų kalbos mokytojų bendravimą ir bendradarbiavimą.
9. **PROJEKTO DALYVIAI**
10. Konkurse kviečiami dalyvauti šalies 3-4 pradinių klasių SUP mokiniai, turintys kalbos ir komunikacijos sutrikimų, švietimo pagalbos specialistai (logopedai, specialieji pedagogai) ir anglų kalbos mokytojai. Dalyvių skaičius ribotas.
11. Iš įstaigos dalyvauja 1 mokinys.
12. **KONKURSO ORGANIZAVIMAS**
13. Konkursas vykdomas 2024 m. kovo 1-26 dienomis.
14. Dalyvaujantys konkurse iki **2024 m. kovo 20 d**. el.p. [zraimo@gmail.com](mailto:zraimo@gmail.com) turi pateikti užpildytą paraišką (Priedas Nr. 1).
15. Paraiškos pateikimas traktuojamas kaip mokytojo sutikimas dalyvauti konkurse ir ugdytinių tėvų (globėjų) informavimas apie dalyvavimo sąlygas.
16. Kiekvienos konkurse dalyvaujančios įstaigos atstovai iki **2024 m. kovo 26 d.** pasiruošia mintinai deklamuoti pasirinktą ketureilį. (Priedas Nr. 2)
17. Mokiniai pasirodo nuotoliniu būdu **2024 m. kovo 26 d. 9-11 val.** Prisijungimo nuoroda dalyviams bus atsiųsta dieną prieš prisijungimą.
18. Konkurso organizatoriai: Kėdainių r. Josvainių gimnazija, konkurso koordinatoriai – Josvainių gimnazijos specialioji pedagogė - logopedė metodininkė Jūratė Amalevičienė (tel. +370 682 56847 ), anglų k. mokytoja Raimonda Žvikienė (+370 618 88031).
19. **BAIGIAMOSIOS NUOSTATOS**
20. Konkurso dalyviai bus apdovanoti padėkos raštais, kurie bus išsiųsti į registracijos metu nurodytus elektroninius paštus.
21. Mokinius parengę pedagogai gaus pažymas.
22. Dėl papildomos informacijos kreiptis el. p.: [zraimo@gmail.com](mailto:zraimo@gmail.com)

.......................................................................

Priedas Nr. 1

PARAIŠKA

RESPUBLIKINIS 3-4 KLASIŲ SPECIALIŲJŲ UGDYMOSI POREIKIŲ MOKINIŲ KONKURSAS

„LET ME TELL YOU A POEM“

|  |  |
| --- | --- |
| Įstaigos pavadinimas |  |
| Dalyvio vardas, pavardė,  klasė |  |
| Dalyvį rengusio mokytojo/ų vardas, pavardė, pareigos |  |
| Kontaktinis tel.,  el. paštas |  |

Paraiškas pateikite iki 2024-03-20 el. p.: zraimo@gmail.com